Diari Oficial de la Generalitat Valenciana


Sumari del DOGV 3027, del 03-07-1997 (1997/1848)

RESOLUCIÓ de 13 de juny del Rectorat de la Universitat de València per la qual trau a concurs públic una plaça de becari d'investigació en el Departament d'Informàtica i Electrònica de la Facultat de Física.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3027

Data del DOGV
:   03-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/1848


Data del document
:   13-06-1997

Organisme emissor
:   Universitat de València

Tipus de document
:   Resolució

RESOLUCIÓ de 13 de juny del Rectorat de la Universitat de València per la qual trau a concurs públic una plaça de becari d'investigació en el Departament d'Informàtica i Electrònica de la Facultat de Física. [  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, trau a concurs públic una plaça de becari d'investigació, d'acord amb les següents:  
Bases de la convocatòria:   
1. Títol del projecte: Estudi de trànsit i implantació d'un sistema telemàtic de control als accessos a la ciutat de Bilbao, dirigit pel professor Gregorio Martín Quetglás del Departament d'Informàtica i Electrònica de la Facultat de Física.  
2. Número de places: una.   
3. Perfil de la beca:  
3.1. Requisits:  
3.1.1. Títol de llicenciat en Física, especialitat d'Electrònica i Informàtica.  
3.1.2. Alumne de tercer cicle (o compromís de matricular-s'hi).  
3.2. Mèrits que cal valorar:   
3.2.1. Coneixements d'automatismes pneumàtics i programació de PLCs.  
3.2.2. Experiència en maneig i instal·lació de xarxes OS/2.  
3.2.3. Experiència en instal·lació de sistemes de processaments d'imatges aplicades al trànsit.  
3.3. Objectius del becari: instal·lació, avaluació i verificació d'un sistema de detecció automàtica d'incidents en entorns urbans.  
3.4. Condicions de la beca:  
3.4.1. Durada: un any prorrogable.   
3.4.2. Dotació: 125.000 pessetes al mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, com també amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983 de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5. El gaudiment d'aquesta beca podrà quedar sense efecte si no es realitzen les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.  
3.4.6. Igualment, la beca podrà quedar sense efecte per incompliment de les obligacions del becari o per informe negatiu raonat del director de la beca.   
3.4.7. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.   
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la publicació.  
El vicerector d'Investigació: Juli Peretó Magraner.